CELEX: 32012D0824
Language: fi
Date: 2012-12-19 00:00:00
Title: 2012/824/EU, Euratom: Komission täytäntöönpanopäätös, annettu 19 päivänä joulukuuta 2012 , luvan antamisesta Ranskalle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/176/Euratom, ETY muuttamisesta (tiedoksiannettu numerolla C(2012) 9572)

21.12.2012   
            
            
               FI
            
            
               Euroopan unionin virallinen lehti
            
            
               L 352/68
            
         KOMISSION TÄYTÄNTÖÖNPANOPÄÄTÖS,
   annettu 19 päivänä joulukuuta 2012,
   luvan antamisesta Ranskalle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/176/Euratom, ETY muuttamisesta
   (tiedoksiannettu numerolla C(2012) 9572)
   (Ainoastaan ranskankielinen teksti on todistusvoimainen)
   (2012/824/EU, Euratom)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan,
   sekä katsoo seuraavaa:
   
               (1)
            
            
               Yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (2) 370 artiklan mukaisesti jäsenvaltiot, jotka 1 päivänä tammikuuta 1978 verottivat liitteessä X olevassa A osassa mainittuja liiketoimia, voivat jatkaa niiden verottamista. Kyseiset liiketoimet on otettava huomioon arvonlisäverosta kertyvien varojen perusteen laskemisessa.
            
         
               (2)
            
            
               Direktiivin 2006/112/EY 371 artiklan mukaisesti jäsenvaltiot, jotka 1 päivänä tammikuuta 1978 vapauttivat arvonlisäverosta liitteessä X olevassa B osassa mainitut liiketoimet, voivat kussakin jäsenvaltiossa kyseisenä ajankohtana voimassa ollein edellytyksin jatkaa niiden vapauttamista. Kyseiset liiketoimet on otettava huomioon arvonlisäverosta kertyvien varojen perusteen laskemisessa.
            
         
               (3)
            
            
               Jäsenvaltioille annettu mahdollisuus jatkaa kuudennen neuvoston direktiivin 77/388/ETY (3) liitteessä F olevassa 20 kohdassa lueteltujen liiketoimien vapauttamista arvonlisäverosta lopetettiin kahdeksannentoista neuvoston direktiivin 89/465/ETY (4) 1 artiklan 2 kohdan a alakohdan nojalla 1 päivänä tammikuuta 1990. Näin ollen komission tätä tarkoitusta varten antama lupa arvonlisäverosta kertyvien omien varojen perusteen laskemiseksi olisi myös peruutettava.
            
         
               (4)
            
            
               Kuudennen direktiivin liitteessä F oleva 26 kohta poistettiin neuvoston direktiivin 98/80/EY (5) 2 artiklan nojalla 17 päivästä lokakuuta 1998 alkaen, ja direktiiviin lisättiin kaikkiin jäsenvaltioihin sovellettava sijoituskultaa koskeva erityisjärjestelmä. Näin ollen komission tätä tarkoitusta varten antama lupa arvonlisäverosta kertyvien omien varojen perusteen laskemiseksi olisi myös peruutettava.
            
         
               (5)
            
            
               Komissio teki Ranskan osalta asetuksen (ETY, Euratom) N:o 1553/89 perusteella päätöksen 90/176/Euratom, ETY (6), jolla Ranskan sallittiin olla ottamatta huomioon tiettyjä liiketoimintaluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi 1 päivästä tammikuuta 1989.
            
         
               (6)
            
            
               Komissio pyysi Ranskaa tarkastamaan, tarvitsiko se edelleen näitä sille toistaiseksi myönnettyjä lupia, ja vahvistamaan tämän komissiolle. Ranska vahvisti, että kahden edellä mainitun vanhentuneen luvan lisäksi kahta lupaa olla ottamatta huomioon direktiivin 2006/112/EY liitteessä X olevan B osan 5 ja 6 kohdassa mainittuja liiketoimia ei enää juuri käytetty. Näin ollen komission tätä tarkoitusta varten antamat luvat arvonlisäverosta kertyvien omien varojen perusteen laskemiseksi olisi peruutettava.
            
         
               (7)
            
            
               Unionin sääntöjen selkeyden ja avoimuuden vuoksi säädökset, jotka ovat vanhentuneet tai joiden voimassaolo on päättynyt, olisi kumottava.
            
         
               (8)
            
            
               Tässä päätöksessä säädetyt toimenpiteet ovat omia varoja käsittelevän neuvoa-antavan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1)   Poistetaan päätöksen 90/176/Euratom, ETY 1 artikla.
   2)   Poistetaan päätöksen 90/176/Euratom, ETY 2 artiklan 5 kohta.
   3)   Poistetaan päätöksen 90/176/Euratom, ETY 2 artiklan 6 kohta.
   2 artikla
   Tämä päätös on osoitettu Ranskan tasavallalle.
   
      Tehty Brysselissä 19 päivänä joulukuuta 2012.
      
         
            Komission puolesta
         
         Janusz LEWANDOWSKI
         
            Komission jäsen
         
      
   
   
      (1)  EYVL L 155, 7.6.1989, s. 9.
   
      (2)  EUVL L 347, 11.12.2006, s. 1.
   
      (3)  EYVL L 145, 13.6.1977, s. 1.
   
      (4)  EYVL L 226, 3.8.1989, s. 21.
   
      (5)  EYVL L 281, 17.10.1998, s. 31.
   
      (6)  EYVL L 99, 19.4.1990, s. 22.